cyanic-selkie/wikianc huggingface dataset:
Zeuksen temppeli (Olympia)
Rakennus
Suuri Zeuksen kuvapatsas oli asetettu naokseen suurikokoiselle jalustalle ja se oli erotettu muusta tilasta aitauksella. Temppelin lattia oli koristeltu alun perin mosaiikeilla ja myöhemmin se päällystettiin marmorilla. Temppelin pronaoksen edessä oli suorakulmion muotoinen marmorein päällystetty alue, jossa Olympian kisojen voittajat seppelöitiin.
Muu koristelu
Temppelissä oli 12 metooppia, kuusi pronaoksen ja kuusi opisthodomoksen sisäänkäynnin yläpuolella. Ne esittivät Zeuksen pojan Herakleen 12 urotyötä. Temppelin koristelua pidetään malliesimerkkeinä persialaissotia seuranneen kauden ankaran yksinkertaisesta taiteesta. Katolla kummankin päätykolmion huipulla oli akroterion-koristeena kullattu Nikeä esittänyt Paionioksen veistämä patsas. Kulmien koristeena oli kultaiset tai kullatut kolmijalat.
Oneonta (New York)
Oneonta on kaupunki Otsegon piirikunnassa New Yorkin osavaltiossa Yhdysvalloissa. Vuoden 2000 väestönlaskennassa asukkaita oli 13292, joista yli 91% valkoihoisia. Pinta-alaa kaupungilla on 11,3 km². Kaupunki on perustettu vuonna 1908.
Mowinckelin I hallitus
pienoiskuva|200px|Pääministeri [[Johan Ludwig Mowinckel.]] Mowinckelin I hallitus oli Norjan hallitus 25. heinäkuuta 1924 – 5. maaliskuuta 1926. Se oli Venstrestä koostunut vähemmistöhallitus.
Ministerit
Pääministeri Ulkoministeri Oikeusministeri Maatalousministeri Kirkko- ja opetusministeri Puolustusministeri Sosiaaliministeri Kauppaministeri Työministeri Valtiovarainministeri
Jarmila Kratochvílová
Kratochvílová saavutti Moskovan olympialaisissa 1980 hopeaa 400 metrillä tuolloisella ennätyksellään 49,46. Hän voitti saman matkan sisäratojen Euroopan-mestaruuden Grenoblessa 1981 ajalla 50,07. Hän uusi mestaruutensa Milanossa 1982 maailmanennätysajalla 49,59. Aika säilyi sisäratojen maailmanennätyksenä helmikuuhun 2023 asti, jolloin sen rikkoi Femke Bol. Saman vuoden Ateenan EM-kilpailuissa hän saavutti 400 metrillä hopeaa Tšekkoslovakian ennätysajalla 48,85. Lisäksi hän juoksi ankkuriosuuden hopeaa saaneessa maansa 4 × 400 metrin viestijoukkueessa.
Tähtiaika
pienoiskuva|300px|Meridiaanikoneella, eli ohituskoneella voidaan määrittää jonkin taivaankappaleen tietyn meridiaanin ohitus hyvin tarkasti. Kuva: Kuffner observatorio, Wien, Itävalta Tähtiaika \Theta on kevättasauspisteen tuntikulma. Nimensä mukaisesti tähtiaikaa mitataan tunteina (h), minuutteina (min tai m) ja sekunteina (s). Kevättasauspisteen ollessa suoraan etelässä tarkkailijasta katsoen on tähtiaika 0h. Tähtiaika kertoo taivaanpallon asennon suhteessa tarkkailijaan ja samalla tähtiajan hetkellä tähtitaivas on havaitsijaan nähden samassa asennossa. Maapallon pyörähdys akselinsa ympäri tähtiavaruuden suhteen kestää tasan 24 tähtiaikatuntia eli yhden tähtivuorokauden eli sideerisen vuorokauden. Tämän pyörähdyksen kesto on noin 23 tuntia, 56 minuuttia ja 4,1 sekuntia. Tähtivuorokausi on siis noin 4 minuuttia lyhyempi kuin ajanlaskun perustana oleva aurinkovuorokausi, jonka kuluttua sama maapallon pituuspiiri on kääntyneenä kohti aurinkoa. Ero johtuu siitä, että vuorokauden aikana Maa ehtii jo kiertää noin asteen verran kaarevaa rataansa Auringon ympäri. Tähtiaika voidaan määrätä esim. ohikulkukoneen avulla havaitsemalla se hetki, jolloin jokin tähti ohittaa etelämeridiaanin. Tuolloin tähden tuntikulma on nolla, ja tähtiaika sama kuin tähden rektaskensio. Sitä tähtiaikaa, jolloin jokin tähti on etelässä sanotaan sen rektaskensioksi.
Jaak Aaviksoo
Poliittinen ura
Vuonna 2006 Aaviksoo ilmoitti jättävänsä Tarton yliopiston rehtorin viran asettuakseen ehdolle Viron parlamentin eli Riigikogun vaaleihin 2007 Isänmaan ja Res Publican liiton jäsenenä. Ennen puolueeseen liittymistä Aaviksoota pidettiin mahdollisena ehdokkaana vuoden 2006 presidentivaaleihin, jotka voitti Sosiaalidemokraattisen puolueen Toomas Hendrik Ilves.
Aaviksoon astuttua puolustusministerin virkaan 5. huhtikuuta 2007 hänen ensimmäisiksi haasteikseen nousivat Viron puolustusvoimien kehittäminen ja toimiminen Tallinnan pronssisoturiin liittyvän patsaskiistan aikana.
Banikane Narhawa
Kunnan liikenneyhteydet ovat heikot. Tulva-aikaan ainoa liikenneväline on vene. Palveluihin kuuluu seitsemän alakoulua, yläkoulu, keskikoulu ja kaksi terveysasemaa.
Victor Westermarck
Victor Mikael Westermarck (s. 26. helmikuuta 1994 Espoo) on suomalainen uransa päättänyt jääkiekkopuolustaja. Hän pelasi urallaan Espoon Bluesissa, Espoo Unitedissa ja Vaasan Sportissa.
Karl Hass
Hass liittyi 1934 SS:n tiedustelupalveluun Sicherheitsdienstiin, jossa hänet ylennettiin pian häikäilemättömyyden vuoksi. Natsien vallattua Rooman Hass lähetettiin perustamaan sinne erityistä radio-operaattorien verkkoa ja kouluttamaan liittoutuneiden linjojen takana toimivia sabotöörejä. Roomassa hän osallistui esimiehensä Herbert Kapplerin kanssa yli tuhannen italianjuutalaisen lähettämiseen Auschwitziin. Hass myös toimitti Savoyn prinsessa Mafaldan Buchenwaldin keskitysleirille, jossa tämä kuoli.
Mallorcanpaimenkoira
Ulkonäkö
Mallorcanpaimenkoira on suurikokoinen, sopusuhtainen ja lihaksikas. Se on vahva ja ketterä ja antaa maatiaismaisen vaikutelman. Uros on 66–73 cm (keskiarvo 71,5 cm ) ja narttu 62–68 cm (keskiarvo 65 cm ) korkea. Narttujen keskimääräinen paino on noin 35 kg ja urosten noin 40 kg. Yleensä karvapeite on lyhyt (1,5–3 cm pitkää), mutta rodusta on olemassa myös pitkäkarvainen muunnos (karva 7 cm pitkää). Arvostetuin väri on kiiltävän musta, mutta myös muut mustan sävyt ovat sallittuja. Pienet valkoiset merkit kaulassa, rinnassa ja käpälissä hyväksytään.
Alkuperä
Mallorcanpaimenkoira on peräisin Baleaareilta. Se on vanha työkoira, joka säilyi kauan puhtaana kotisaarellaan Mallorcalla. Mannereurooppalaisten rotujen levittyä sinne se alkoi kuitenkin sekoittua niiden kanssa. Mallorcandoggin uskotaan kehittyneen mallorcanpaimenkoiran ja englanninbulldoggin jälkeläisistä ja ca de cabrerin (vuohikoira) mallorcanpaimenkoiran ja ibizanpodencon jälkeläisistä.
Johnson & Johnson
Johnson & Johnson on yhdysvaltalainen lääkkeitä ja muita terveydenhoitoalan tuotteita sekä päivittäistavaroita valmistava suuryritys. Dow Jones Industrial Average- ja Fortune 500 -listattu Johnson & Johnson on markkina-arvoltaan maailman suurimpien yrityksien joukossa. Johnson & Johnson suunnittelee jakautumista kahdeksi erilliseksi yhtiöksi.
Tuotteet
Suomessa tunnetuimpia Johnson & Johnsonin tuotemerkkejä ovat o.b.-tamponit, Nicorette-nikotiinikorvaushoitovalmiste, Natusan-tuotteet, Pepcid-närästyslääke, Nizoral-hilseshampoo ja Imodium-ripulilääke.
Avaruustoiminta
Kylmän sodan loppupuolisko
Avaruuskilvan ja avaruustoiminnan alkukauden päätepisteenä voidaan pitää Yhdysvaltojen onnistunutta kuulentoa vuonna 1969, jossa Yhdysvallat voitti propagandataistelun. Tämän jälkeen ja jo 1950-luvulta lähtien avaruusasema, avaruussukkula, pysyvä Kuuasema ja miehitetty Mars-lento ovat olleet tavoitteita, mutta joiden toteuttamista ei ole tuettu poliittisesti samalla voimalla kuin Apollo-ohjelmaa Yhdysvalloissa.
Yhdysvallat aloitti pitkään pohjustetun avaruussukkulaohjelmansa muodollisesti 5. tammikuuta 1972 ja ensimmäinen sukkula laukaistiin 12. huhtikuuta 1981. Yhdysvaltain ilmavoimien osallistuminen ohjelmaan kiristi uudelleen asevarustelua ja Neuvostoliitto vastasi omalla Buran sukkulalla ja Energija-kantoraketilla. Länsi-Euroopassa oli Saksan, Englannin ja Ranskan omat sukkulakaavailut, joista Ranskan Hermès pääsi pisimmälle ESAssa, mutta hanke keskeytettiin ilman prototyypin rakentamista 1990-luvun alussa.
Kylmän sodan jälkeen
2000-luvulla pääavaruustoimijat ovat Yhdysvallat (Yhdysvaltain ilmavoimat suurimpana ja NASA), Venäjän avaruusjärjestö, Euroopan avaruusjärjestö (joka lähenee Euroopan komissiota, joka voinee antaa sille aikanaan samanlaisen roolin kuin NASAlla on Yhdysvalloissa) ja Japanin JAXA. Näiden lisäksi voimakkaasti toimintaansa ovat kasvattaneet Kiina ja Intia. Japanilla ja ESAlla ja Ukrainalla on valmiudet lähettää satelliitteja kiertoradoille. Yhdysvalloilla, Venäjällä, Kiinalla, Intialla ja Japanilla on myös suunnitelmia tehdä miehittämättömiä ja miehitettyjä lentoja Kuuhun tai sen kiertoradalle.
Arviot avaruustoiminnan kehittymisestä
Avaruudessa on tällä hetkellä noin 800 toimivaa satelliittia, joista noin puolet on Yhdysvaltain valtion ja yhdysvaltalaisten yritysten omistamia. Yhdysvaltalainen Teal-konsulttiyhtiö on vuoden 2009 alussa julkistanut arvion, jonka mukaan 2009–2028 eli 20 vuoden aikana laukaistaan 2033 satelliittia. . Arvio on oikeaa suuruusluokkaa, koska viimeiset kolmekymmentä vuotta satelliitteja on laukaistu avaruuteen noin sata vuodessa. Avaruuteen on laukaistu 7000 avaruusalusta. Tämä on luonut avaruusromu-ongelman matalilla kiertoradoilla.
Avaruustoiminnan lajit ja alan toimijat
Avaruustoiminta voidaan toimijan mukaan jakaa institutionaaliseen ja kaupalliseen toimintaan. Toisaalta toiminnan laadun mukaan voidaan avaruustoiminta jakaa sotilaalliseen, tieteelliseen ja kaupalliseen toimintaan.
Sotilaallinen avaruustoiminta
Vuoden 2006 jälkipuolella Yhdysvaltain asevoimat syyttivät sisäisessä julkaisussaan Kiinaa siitä, että se sokaisee laserilla Yhdysvaltain tiedustelusatelliitteja. (http://www.military.com/features/0,15240,116694,00.html) Sama syytös on esitetty 1980-luvulla, jolloin Neuvostoliittoa syytettiin DPS-satelliittien häirinnästä laser-säteellä (todennäköinen syy oli se, että DPS:n ilmaisimiin tuli liikaa IR-säteilyä Siperian suuresta metsäpalosta?)
Kaupallinen avaruustoiminta
Kaupallista avaruustoimintaa on yrityksissä tapahtuva toiminta:
Ympäristöongelmat
Vuoden 2010 syksyllä nousi julkisuudessa ensi kertaa esiin se, että esim. avaruusturismi voi aikaansaada merkittävää rasitusta yläilmakehälle ja mahdollisesti koko ilmastolle. Aiemmin mm. Avaruussukkulan käyttöönoton kohdalla ympäristövaikutukset on systemaattisesti todettu avaruushallintojen toimesta pieniksi, vaikka esim. vetyä hapessa polttava rakettimoottori luo yläilmakehään merkittäviä määriä typpihappoja ja muita reaktiivisia kemikaaleja.
Chaville
Liikenne
Chaville sijaitsee Pariisista Versailles’hin johtavan tien D910 varrella. Kunnassa on kolme rautatieasemaa: Gare de Chaville-Rive-Droite Transilien-linjalla Pariisista Versailles’hin; Gare de Chaville-Rive-Gauche Transilien-linjalla Pariisin Montparnasselta Rambouillet’hen sekä RER-linjan C asema Chaville-Vélizy.
Eino Olkinuora
Eino Johannes Olkinuora (2. joulukuuta 1915 Kaukola – 30. lokakuuta 1941 Gavrilovkaja, Neuvostoliitto) oli suomalainen maastohiihtäjä. Hän voitti yhdessä Pauli Pitkäsen, Olavi Alakulpin ja Klaus Karppisen kanssa kultaa 4 × 10 kilometrin viestissä hiihdon maailmanmestaruuskilpailuissa 1939 Zakopanessa. Hän on edelleenkin nuorimpana maailmanmestariksi yltänyt suomalainen mieshiihtäjä.
Secret Invasion (televisiosarja)
Kehitys
Syyskuussa 2020 Kyle Bradstreetin vahvistettiin toteuttavan Disney+-suoratoistopalveluun Nick Furyyn keskittyvä sarja. Hahmo oli yksi kymmenestä hahmosta, joista Marvel Entertainmentin toimitusjohtaja Avi Arad suunnitteli elokuvaa tehtyään sopimuksen Marvel Studiosin kanssa ja tehtyään levityssopimuksen Paramount Picturesin kanssa. Andrew W. Marlowe palkattiin tekemään käsikirjoitus Nick Fury -elokuvalle huhtikuussa 2006. Huhtikuussa 2019, Samuel L. Jacksonin näyteltyä Nick Furya peräti kymmenessä Marvel Cinematic Universen (MCU) elokuvassa sekä vierailevana hahmona Marvel Televisionin televisiosarjan S.H.I.E.L.D. Agentit ensimmäisellä tuotantokaudella, The Hollywood Reporterin Richard Newbyn mielestä Furyn oli aika saada oma elokuvansa. Newby kutsui hahmoa ”MCU:n voimakkaimmaksi ominaisuudeksi, jota ei ollut vielä kunnolla tutkittu.” Jackson oli kiinnitetty palaamaan rooliinsa, ja Bradstreet toimi sarjan pääkäsikirjoittajana ja vastaavana tuottajana.
Kuvaukset
Kuvaukset alkoivat Lontoossa 1. syyskuuta 2021, Remi Adefarasinin kuvatessa sarjan. Bezuchan ja Selimin ohjatessa jaksot. Kuvausten odotettiin aiemmin alkavan elokuun 2021 puolivälissä. Jackson aloitti omien kohtaustensa kuvaamisen 14. lokakuuta, osallistuttuaan samaan aikaan MCU-elokuvan The Marvels (2023) kuvauksiin. Sarjaa kuvattiin myös eri puolilla West Yorkshirea, mukaan lukien Leedsissä 22. tammikuuta, Huddersfieldissä 24. tammikuuta, ja Halifaxissa tammikuun 24. päivästä 31. päivään. 28. helmikuuta 2022 sarjaa kuvattiin Liverpool Streetin asemalla. Kuvaukset saatiin päätökseen 25. huhtikuuta 2022.
Jälkituotanto
James Stanger ja Melissa Lawson Cheung toimivat sarjan leikkaajina.
Meemi
Meemin luonne
thumb|160px|Richard Dawkins. Dawkinsin mukaan sekä geenit että meemit leviävät riippumatta siitä, ovatko ne hyödyllisiä ihmisen kannalta. Molemmat kopioitujat ovat itsekkäitä olioita. Geenit rakentavat eliöitä elatusalustoikseen, ja näiden biologisten rakenteiden menestyksekäs kopioituminen takaa sekoittumattomien geenien siirtymisen sukupolvilta toisille. Myös meemit ovat itsekkäitä olioita, jotka käyttävät ihmisiä oman leviämisensä kulkuneuvoina. Meemit ovat myös sokeita sille, mitä niiden kulkuneuvoille tapahtuu. Susan Blackmoren mukaan meemit ja geenit ovat vain analogisia toisilleen eikä niiden tarvitse toimia toistensa kaltaisesti. Blackmore on myös ehdottanut, että teknologisia meemejä kutsuttaisiin englannin kielen termillä ”temes”.
Meemi ja darwinismi
thumb|right|160px|Susan Blackmore. Susan Blackmore julkaisi vuonna 1999 kirjan Meemit – kulttuurigeenit. Teoksen esipuheen kirjoitti Dawkins.
Potšinok (kaupunki)
Potšinok on saanut alkunsa vuonna 1868 rakennetusta asemataajamasta. Kaupunginoikeudet se sai vuonna 1926. Toisen maailmansodan aikana kaupunki oli saksalaisten miehittämänä. Nykyään siellä on lähinnä elintarviketeollisuutta.
Aura Kiiskinen
Elämä Neuvostoliitossa
Toisen maailmansodan jälkeen Kiiskinen toimi Karjalan ASNT:n puhemiehistön jäsenenä 1951–1955 sekä korkeimman neuvoston varajäsenenä 1956–1959. Hänelle myönnettiin ansioistaan muun muassa kaksi Leninin kunniamerkkiä sekä Työn Punaisen Lipun kunniamerkki. Vuonna 1957 Kiiskinen julkaisi muistelmansa, jotka keskittyvät Suomen sisällissotaa edeltäneisiin vaiheisiin. Viimeisinä vuosinaan Kiiskinen vieraili Suomessa ainakin 1958 osallistuessaan kunniavieraana SKP:n 40-vuotisjuhliin. Hän kuoli perheettömänä vuonna 1968. Kiiskinen on haudattu Petroskoihin Suolusmäen hautausmaalle.
Alexander Stewart (1514)
Alexander Stewart kuoli vain puolentoista vuoden ikäisenä. Koko lyhyen elämänsä ajan hän oli kaksi vuotta vanhemman veljensä, Jaakko V:n, kruununperillinen.
Wimbledonin tennisturnaus 2021 – naisten nelinpeli
Hsieh Su-wei ja Barbora Strýcová voittivat turnauksen viimeksi, mutta Strýcová ilmoitti uransa lopettamisesta toukokuussa 2021, eikä näin ollen pelannut. Hsieh Su-wei pelasi Elise Mertensin kanssa, ja he voittivat mestaruuden.
Anne Holmlund
Yksityiselämä
Anne Holmlundin isä oli porilainen kunnallispoliitikko ja leipomoalan yrittäjä Ilmari Holmlund. Holmlund on naimisissa maalaamoyrittäjä Jarmo Peltomaan kanssa. He muuttivat Ulvilaan vuonna 1986 ja avioituivat vuonna 1991.
Markus Rautio
Ura
Rautio aloitti uransa radiossa kuuluttajana joulukuun alussa 1926. Aikaisemmin hän oli toiminut Kansallisteatterin, Kansan näyttämön sekä Tampereen Työväen Teatterin näyttelijänä ja vuonna 1924 kävi opiskelemassa elokuvan tekemistä Hollywoodissa. Palattuaan hän työskenteli jonkin aikaa Suomi-Filmin palveluksessa.
Koro (paniikki)
Tunnetuimpia koro-epidemioita ovat olleet v. 1964 Singaporen 469 tapausta, v. 1976 Thaimaan 2 000 tapausta ja v. 1985 Etelä-Kiinan 2 000 tapausta.
Taikavarpu
Vuodelta 2017 olevan tiedon mukaan kymmenen brittiläistä vesilaitosta kahdestatoista käyttää taikavarpua vesiputkien ja -vuotojen paikantamisessa maan alta.
Punasyyskorento
Punasyyskorento (Sympetrum vulgatum) on syyskorentoihin kuuluva pienikokoinen sudenkorento.
Plejadit (mytologia)
Seitsemän sisarta
Useat miespuoliset Olympoksen jumala, muiden muassa Zeus, Poseidon ja Ares, antautuivat lemmenleikkeihin seitsemän taivaallisen sisarensa kanssa, ja näiden suhteiden seurauksena syntyi jälkeläisiä:
Rodica Arba
Arba voitti perämiehettömässä kaksikossa maailmanmestaruuden 1985, 1986 ja 1987 sekä saavutti MM-hopeaa 1983 ja MM-pronssia 1981. Kahdeksikon maailmanmestaruuden hän voitti 1987. Perämiehellisessä nelosessa hän saavutti MM-pronssia 1982.
Ashton Bell
Bell on Kanadan maajoukkueen pelaajana voittanut olympialaisissa kultaa Pekingissä 2022 sekä MM-kilpailuissa kultaa Kanadassa 2021 ja Tanskassa 2022.
Anastasia Eristavi-Khoštaria
Hän syntyi aristokraattiseen perheeseen Gorissa, Georgiassa, joka oli silloin osa Venäjän keisarikuntaa. Eristavi-Khoštaria aloitti uransa opettajana syntymäkaupungissaan, jonne hän perusti ilmaisen koulun talonpoikien lapsille ja myöhemmin naisten järjestön nimeltään Mandilosani (1913–1914). Kirjailijana hän aloitti vuonna 1885, kun hänen käännöksensä ossetialaisesta legendasta, Beso, julkaistiin. 1890-luvulla suosittu georgialainen kirjailija Akaki Tsereteli rohkaisi häntä muuttamaan Tbilisiin jatkamaan työtään omien kirjoitustensa parissa. Hänen ensimmäiset romaaninsa, Molipul gzaze (, "liukkaalla polulla") vuodelta 1897 ja Bedis triali (, "kohtalon pyörä") vuodelta 1901 menestyivät hyvin. Eristavi-Khoštaria oli ensimmäinen georgialainen naiskirjailija, joka kirjoitti teoksensa naisnäkökulmasta koulutetuille aikuisille. Hänen romaaninsa ja tarinansa seuraavat tiettyä kaavaa, jossa georgialainen aatelisnainen joutuu vanhan moraalin ja taloudellisen järjestyksen romahdusten myllerrykseen 1800-luvun puolivälissä, yrittäen puolustaa ideaalejaan vapaasta työstä ja totuudenmukaisesta rakkaudesta rappeutuneella taustalla. Neuvostoliiton hyökkäyksen jälkeen vuonna 1921 hän vetäytyi kirjallisista ja julkisuuden aktiviteeteista, ja kirjoitti vain vähän, lukuun ottamatta ideologisia korjauksia omiin töihinsä.
Hermann Struve
Hermann Struve valmistui vuonna 1882 Tarton yliopistosta ja työskenteli sitten sukulaistensa johtamassa Pulkovon observatoriossa Pietarin lähellä. Hänet nimitettiin observatorion vanhemmaksi astronomiksi vuonna 1890 ja hänen odotettiin seuraavan isäänsä Otto Wilhelm von Struvea laitoksen johtajana. Vuonna 1895 hän kuitenkin hyväksyi kutsun Saksaan Königsbergin observatorion johtajaksi. Vuosina 1904–1920 hän johti Berliinin observatoriota.
Eirik Hundvin
Hundvinin tuottamia albumeja
Corona Borealis
Thorium
Revolver (The Beatlesin albumi)
Revolver on brittiläisen yhtyeen The Beatlesin seitsemäs albumi, joka julkaistiin Britanniassa 5. elokuuta 1966 ja Yhdysvalloissa 8. elokuuta 1966. Albumi nauhoitettiin 6. huhtikuuta – 22. kesäkuuta 1966. Sen kansitaiteen on tehnyt yhtyeen ystävä Klaus Voormann. Revolver sijoittui Britannian albumilistan 1. sijalle, jossa se oli seitsemän viikkoa. Listalla albumi oli yhteensä 34 viikkoa. Albumi sisältää muun muassa kappaleet ”Eleanor Rigby”, ”Got to Get You into My Life”, ”Tomorrow Never Knows” ja ”Yellow Submarine”. Edeltäneen Rubber Soulin tapaan Revolveria on pidetty yhtenä populaarimusiikin historian merkittävimmistä albumeista. Vuonna 2002 musiikkilehti Rolling Stonen lukijat äänestivät Revolverin kaikkien aikojen parhaaksi musiikkialbumiksi. Tämä on myös The Beatlesin ainoa studioalbumi, jonka avausraita (”Taxman”) on George Harrisonin (tai yleensäkin jonkun muun kuin Lennon–McCartneyn) säveltämä ja jolla George Harrisonilta on mukana kolme kappaletta, kun niitä muutoin oli aina vain yksi tai kaksi (kaksoisalbumilla The Beatles tosin neljä, mutta kuitenkin vain kaksi yhtä levyä kohti).
Je suis Charlie
Maailman johtajien Pariisissa sunnuntaina 11. tammikuuta järjestämä rauhanmarssi saman tunnuksen alla herätti ristiriitaisia tunteita. Erityisesti kritisoitiin Nigerin presidentti Mahamadou Issoufouta, joka osallistui mielenilmaukseen, mutta kielsi lehden levittämisen maassaan.
Tiirikointi
Tiirikointivälineet
Tiirikoiden ja jännitekampien lisäksi tiirikointiin käytetään joskus lukkoveitsiä, tunnustelutyökaluja, lukkosangan tai lukkopesän manipulointikiiloja sekä erityisiä ohitustyökaluja, joilla pyritään joko helpottamaan tiirikoimista tai avaamaan lukko ilman varsinaista tiirikointia. Joskus lukon sylinterin kiertämiseen tarvitaan erillistä jousella toimivaa sylinterinkiertäjää, mikäli sylinterin kääntäminen hitaasti palauttaisi lukon takaisin lukittuun tilaan.
Lex Karpela
Eurooppalainen tekijänoikeuslaki
Euroopan unionin tekijänoikeutta koskeva velvoittava lainsäädäntönormi, tekijänoikeusdirektiivi, on vuodelta 2001. Direktiivi on annettu 22. toukokuuta 2001, ja sen mukaan jäsenmaiden olisi pitänyt viedä lainsäädäntöönsä tarvittavat muutokset 22. joulukuuta 2002 mennessä Paavo Lipposen II hallituksen aikana, jolloin II opetusministerinä oli Kaarina Dromberg Suvi Lindénin seuraajana. Eri EU-maat ovat toteuttaneet direktiiviä omassa lainsäädännössään eri aikoina. Suomen todettiin 7. joulukuuta 2004 viivytelleen tekijänoikeusdirektiivin mukaisen lain säätämisessä. 1. heinäkuuta 2005 alkoi uhkasakon riski, mikä merkitsisi 30 000 euron uhkasakkoa päivältä ja enintään 20 000 000 euron sakkoa, mikäli tekijänoikeuslakia ja sille sanktiot määrittelevää rikoslakia ei säädetä direktiivin mukaiseksi.
Kansalaistottelemattomuuskampanja
Vuoden 2006 alussa alkoi Mikko Rauhalan johtama ”Organisoitu keskustelu” -kampanja, jonka tarkoituksena oli selvittää lain tulkintaa sananvapautta rajoittavilta osilta. Varta vasten organisoiduilla web-foorumilla, IRC-kanavalla ja postituslistalla käytiin keskustelua kopiosuojausten kiertomenetelmistä viikon ajan. Osa keskustelijoista otti osaa keskusteluun nimellisesti ansiotarkoituksessa, eli Rauhalan maksamaa viiden sentin palkkiota vastaan. 39 henkilöä allekirjoitti joukkotunnustuksen osallistumisestaan keskusteluun, ja kahdeksan atk-alan ammattilaista toimitti tunnustuksen poliisilaitokselle 7. tammikuuta 2006.
Luoti (työkalu)
Paitsi pystysuunnan osoittamiseen soveltuu luoti myös ripustuspisteen kohdan määrittämiseen alemmalla tasolla. Luotilanka tai sitä vähän paksumpi luotinaru on verrattain tarkka vertailukohta pystysuoruuden mittaamisessa, ellei tuuli tai muu ilmavirta pääse vaikuttamaan mittaustulokseen. Pitkään lankaan sidotun riippuluodin heilumista voi estää upottamalla sen öljyllä täytettyyn astiaan. Sen on monessa käyttökohteessa korvannut optinen luoti ja erilaiset lasermittalaitteet kuten laserluoti. Optinen luoti on erilaisten mittauskojeiden (kuten teodoliitin ja takymetrin) luotimislaitteena eli välineenä kojeen keskistämiseen tarkasti havaintopisteen yläpuolelle riippuluotia tarkempi, sillä optisen luodin avulla keskistys pystytään tekemään noin yhden millimetrin tarkkuudella. Riippuluodin tarkkuus luotimislaitteena on 2–5 mm tuulisuudesta riippuen käytettäessä 200 gramman painoista luotia. Riippuluotia voi kuitenkin edelleen käyttää optisen luodin vertailukohtana.
Olifant
Olifant on 1970-luvun lopussa käyttöön tullut eteläafrikkalainen muunnelma brittiläisestä Centurion-taistelupanssarivaunusta. Vaunu on edelleen käytössä Etelä-Afrikan asevoimissa.
Kehitys
Skokiaania seurasi varsinainen Olifant Mk1. Sen kehittely alkoi vuonna 1976 ja ensimmäinen prototyyppi valmistui samana vuonna. Kahden seuraavan vuoden aikana rakennettiin vielä kaksi prototyyppiä. Näiden prototyyppien jälkeen vaunu hyväksyttiin käyttöön Etelä-Afrikan asevoimiin.
Denel Ordnance kehitellyt prototyyppiasteella vielä olevaa uutta tykkitornia, jota kutsutaan nimellä Olifant 2. Sen aseistuksena voi olla joko 105 mm rihlattu tykki, tai Denel Ordnancen 120 mm sileäputkinen tykki. Parannuksia on tehty myös miehistön suojelussa, liikkeestä ampumiskyvyssä sekä yö- ja päivätaistelukyvyssä.
Savonlinnan tuomiokirkko
Ennen rakentamista
Savonlinnan asukkaat joutuivat käymään Säämingin kirkossa Poukkusalmessa, koska kaupungissa ei ollut omaa kirkkoa. Läänin kuvernööri Aleksander Thesleff määräsi kirkon rakentamisesta vuonna 1850, ja Savonlinnan asukkaiden ja sääminkiläisten riita Savonlinnaan rakennettavan kirkon sijaintipaikasta päättyi kuvernöörin määrättyä sijaintipaikaksi Savonniemen. Vanha kirkko alkoi rappeutua ja käydä pieneksi. Rakentamispäätös tehtiin kuitenkin vasta vuonna 1869, sillä suuret nälkävuodet ja sääminkiläisten jarrutus lykkäsivät kirkon rakentamista.
Samurai Warriors 2
Samurai Warriors 2 on jatko-osa pelille Samurai Warriors sekä Samurai Warriors Xtreme Legends ja Samurai Warriors State of War -peleille. Se on julkaistu PlayStation 2:lle ja Xbox 360:lle. Peli on tehty englannin ja japanin kielille.
Tervajoki
Tervajoki on vuosikymmenten mittaan kasvanut huomattavaksi vaihtoautoliikkeiden keskittymäksi: Rinta-Joupin autoliike on syntyjään tervajokinen yritys ja alueella toimii muitakin alan yrityksiä. Mainoksista huolimatta autoliikkeet, yhtä lukuun ottamatta, sijaitsevat Kylkkälän kylän puolella.
Alueella on kaksi koulua. Vaasan puolella on Tervajoen koulu ja Isonkyrön puolella Kylkkälän koulu.
Singaporen kuningas
Elokuva kertoo amerikkalaisesta sutenööristä (Ben Gazzara) 1970-luvun alun Singaporessa. Mies haaveilee ison bordellin perustamisesta palatakseen sitten rikkaana miehenä takaisin Yhdysvaltoihin.
Ka (kana)
Kirjoitus
thumb|right|Vetojen järjestys merkille か. Hiragana か kirjoitetaan kolmella vedolla:
Paolo Savi
thumb|right|250px|Paolo Savin muistopatsas Paolo Savi (11. heinäkuuta 1798 Pisa – 5. huhtikuuta 1871 Pisa) oli italialainen geologi ja lintutieteilijä.
Juan Benlloch i Vivó
Elämä
Paavi Leo XIII nimitti 16. marraskuuta 1901 Benlloch i Vivón Hermópolisin titulaaripiispaksi ja Solsonan apostoliseksi hallintovirkamieheksi. Hänet nimitettiin 6. joulukuuta 1906 Urgellin hiippakunnan piispaksi. Hänestä tuli Urgellin piispana myös toinen Andorran ruhtinaskunnan valtionpäämiehistä eli ruhtinaskumppaneista.
Miehenkämmekkä
Ulkonäkö ja koko
Miehenkämmekän kukinta tapahtuu samoihin aikoihin kuin seljakämmekällä (Dactylorhiza sambucina), jonka punaisesta värimuodosta miehenkämmekkä eroaa muun muassa ylöspäin osoittavan kannuksensa ansiosta. Seljakämmekällä kannus osoittaa alaspäin ja kukinto on tiheä ja kartiomainen.
Teli
Teli tarkoittaa kahdesta tai useammasta akselista muodostuvaa akselistoa, joka on rakennettu yhdeksi kokonaisuudeksi. Teli kiinnittyy kulkuneuvoon tai siihen liitettävään perävaunuun joko nivelletysti, kiinteästi tai jousituksella. Etenkin rautatieliikenteessä teli on rakenteeltaan alusvaunu, joka pääsee kääntymään rungon suhteen. Teliä hyödynnetään tasaamaan raskaiden kuormien aiheuttamaa kuormitusta niin rautatie- kuin maantieliikenteessä.
Kuorman vakauttaminen
Maasto-olosuhteissa (esim. metsätraktori tai heinäkärry) teli vähentää ajoneuvon heilumista etenkin sivusuunnassa ja siten vakavoittaa ajoneuvon kulkua. Yksinkertaisimmillaan teli puolittaa maastossa olevan epätasaisuuden (kivi tai kanto) puolittamalla samalla myös sivusuunnassa tapahtuvaa heilumista ja vähentäen oleellisesti kuorman kaatumisriskiä.
Kuin raivo härkä
Kuin raivo härkä (Raging Bull) on yhdysvaltalainen elämäkerrallinen draamaelokuva. Vuonna 1980 valmistunut elokuva käy läpi nyrkkeilijä Jake LaMottan elämää. Elokuvan on ohjannut Martin Scorsese ja käsikirjoittanut Paul Schrader ja Mardik Martin LaMottan muistelmien Raging Bull: My Story pohjalta.
Publikaani
Rooma kantoi hallitsemillaan alueilla veroja ja tulleja sekä eräitä muita maksuja. Ensin arvioitiin lain määräämien maksujen ja verojen kertymä. Sen jälkeen tietyn kantopisteen kanto-oikeuden saattoi ostaa yksityinen liikemies. Tavallisesti ostajat olivat varakkaita roomalaisia yksityishenkilöitä. Usein rikkaat roomalaiset vuokraajat saattoivat myydä oikeutensa "alivuokraajalle". Tällaisina tulivat kysymykseen esimerkiksi Raamatusta tutut Israelin juutalaiset. Publikaanien ryhmä oli tärkeä, tosin halveksittu, yhteiskuntaluokka.
Target (yritys)
Historiaa
George Draper Dayton perusti Goodfellow Dry Goods -yhtiön vuonna 1902 ja muutti seuraavana vuonna sen omalle nimelleen Dayton Dry Goods Companyksi. Vuonna 1962 yhtiö avasi ensimmäisen Target-nimisen liikkeen halvemmaksi vaihtoehdoksi tavarataloilleen. Vuonna 1969 Dayton fuusioitui J.L. Hudson Companyn kanssa, ja nimeksi otettiin Dayton-Hudson Corporation. Vuonna 1978 ostettiin Mervyn’s-ketju ja vuonna 1990 Marshall Field & Company, jotka kuitenkin myytiin pois vuonna 2004.
Sa (kana)
Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « sa », ja niiden soinnilliset vastineet « za ».
Barendrecht
Barendrechtin naapurikunnat ovat Rotterdam pohjoisessa, Ridderkerk koillisessa, Zwijndrecht kaakossa, Binnenmaas etelässä ja Albrandswaard lännessä.
So (kana)
Kirjoitus
thumb|right|Vetojen järjestys merkille そ. Hiragana そ kirjoitetaan yhdellä vedolla:
University of Bolton Stadium
Historia
Ensimmäinen Valioliigaottelu stadionilla pelattiin 1. syyskuuta 1997 Evertonia vastaan. Ottelu päättyi maalittomaan tasapeliin. Ensimmäinen maalintekijä stadionilla oli Boltonin Alan Thompson, joka upotti rangaistuspotkunsa varmasti maaliin 1–1 tasapeliin päättyneessä ottelussa Tottenhamia vastaan 23. syyskuuta -97.
Teliveto
Teliveto on vetävällä telillä varustetun ajoneuvon ominaisuus. Vetävä teli on erikoisrakenteinen teli, jossa on kaksi vetävää akselia. Telivedolla varustetulla ajoneuvolla saadaan esimerkiksi pehmeällä tai liukkaalla alustalla siirrettyä moottorin tehoa enemmän renkaille kuin ajoneuvolla, jonka telissä on vain yksi vetävä akseli. Kuorma-autoissa teliveto on yleinen pehmeillä pinnoilla liikkuvissa autoissa, kuten esimerkiksi puutavara- ja sora-autoissa. Ilman kuormaa ajettaessa taaimmaista telinakselia on mahdollisuus keventää tai nostaa kokonaan ylös. Suomalaisen Sisun kehittämässä menetelmässä voidaan ilman kuormaa ajettaessa nostaa toinen telin akseleista ylös ja samalla katkaista ilmassa olevasta akselista veto. Tällöin ajoneuvo käyttäytyy tyhjänä kuten nostotelillä varustettu auto. Telivetoa käytetään myös joissain raitiovaunuissa.
Gene Deitch
Lapsuus ja nuoruus
Deitch syntyi Chicagossa 8. elokuuta 1924 myyntimies Joseph Deitchin ja Ruth Delson Deitchin pojaksi. Vuonna 1929 perhe muutti Kaliforniaan, ja Deitch kävi koulua Hollywoodissa. Hän valmistui losangelesilaisista high schoolista vuonna 1942.
Korpelalaisuus
Toiminta
Poliisi seurasi korpelalaisten edesottamuksia em. kevään 1935 pidätysten jälkeenkin. Huhtikuussa 1938 poliisi sai aihetta kiinnittää tarkempaa huomiota liikkeeseen, kun muutama sen kannattajista jäi kiinni Ruotsin alkoholin valmistuslakien rikkomisesta. Keväällä 1939 kävi ilmi, että kolme alaikäistä oli tullut raskaaksi. Tästä seurasivat ensimmäiset pidätykset ja Pajala-Korpilombolon kihlakunnan käräjäprosessi, joka kesti aina kevääseen 1940. Tämän prosessin seurauksena vuosina 1939–40 viisi korpelalaista tuomittiin vankeuteen ja yksi syyntakeettomana mielisairaalaan sekä noin viisikymmentä korpelalaista sai sakot. Tuomioiden perusteet olivat alaikäisiin kohdistuva haureus ja Ruotsin alkoholin valmistuslakien rikkominen sekä siveyttä vaarantavat toimet.
Mindtrek
Julkinen sektori - kuten CIOt, yritysten päättäjät, terveysalan päättäjät ja muut ammattilaiset
Ennen sadetta
Ennen sadetta (Pred dozdot) on Milčo Mančevskin käsikirjoittama ja ohjaama eurooppalainen draamaelokuva vuodelta 1994. Se kertoo 1990-luvun alun Jugoslavian hajoamissotien aikaisen kristittyjen ja muslimien välisen konfliktin vaikutuksista naapurivaltiossa Makedoniassa.
Juoni
Elokuva jakaantuu kolmeen episodiin, jotka liittyvät toisiinsa. Elokuva alkaa ja loppuu samalla kohtauksella, mottona ”Aika ei kuole. Ympyrä ei ole pyöreä”.
Buzzcocks
Buzzcocksia pidetään tärkeänä vaikuttajana Manchesterin musiikkipiireissä, riippumattomien levy-yhtiöiden liikkeessä sekä punk rock-, power pop-, punk pop- ja indie rock -genreissä yleisesti.
Suomen evankelis-luterilaiset hiippakunnat
Tuomiokapituli
Tuomiokapituli hoitaa hiippakunnallista toimintaa, hallintoa ja taloutta. Se tukee ja valvoo seurakuntien toimintaa ja hallintoa sekä hoitaa ja valvoo pappien ja seurakunnan muiden työntekijöiden tehtävien hoitoa ja elämää. Tuomiokapituli valmistelee ja panee täytäntöön hiippakuntavaltuuston päätökset. Tuomiokapitulia johtaa piispa. Hän toimii tuomiokapitulin puheenjohtajana ja hiippakunnan ylimpänä hengellisenä kaitsijana. Tuomiokapitulin varapuheenjohtajana toimii tuomiorovasti. Muina jäseninä ovat kaksi pappisasessoria, yksi maallikkojäsen, lakimiesasessori ja hiippakuntadekaani.
Suomen evankelis-luterilaisessa kirkossa asessori on tuomiokapitulin pappisasessorin ja lakimiesasessorin nimitys. Lakimiesasessori on tuomiokapitulin jäsen ja virkamies. Pappisasessorin virat ovat sivutoimisia. Asessorit hoitavat muiden tuomiokapitulin jäsenten kanssa hiippakunnan kirkollista hallintoa ja toimintaa sekä käsittelevät muita hiippakuntahallintoon liittyviä asioita.
Hiippakuntavaltuusto
Ensimmäiset hiippakuntavaltuustot valittiin Suomen evankelis-luterilaisessa kirkossa vuonna 2004. Hiippakuntavaltuusto tukee ja edistää kirkon tehtävän toteutumista hiippakunnassa ja sen seurakunnissa. Hiippakuntavaltuustolla on muun muassa oikeus tehdä esityksiä kirkolliskokoukselle Sen jäseninä on 14 maallikkoa ja 7 pappia. Hiippakuntavaltuusto kokoontuu 2–4 kertaa vuodessa ja sen toimikausi on neljä vuotta. Hiippakuntavaltuuston ohella hiippakunnan hallintoa hoitavat piispa ja tuomiokapituli.
Iowa
Maantiede
Lähes kaikki kosteikot ja preeriat on otettu viljelykäyttöön. Metsiä kasvaa jokivarsissa ja kukkuloilla. Niiden valtalajeja ovat haapa, hikkori ja jalava. Viime vuosikymmeninä osavaltion eläimistö on jälleen monipuolistunut, kun torjunta-aineiden, etenkin DDT:n, käyttöä maataloudessa on rajoitettu. Näkyvin lintulaji on valkopäämerikotka, jota tavataan koko Iowan alueella, etenkin avoimilla vesialueilla.
Tiedostamaton
Mieli voidaan jakaa tietoiseen ja tiedostamattomaan niin että tietoinen mieli ohjaa keskittyvää toimintaa ja tiedostumaton mieli on taustalla pyöriviä automaattisia prosesseja. Esimerkiksi Mihály Csíkszentmihályi kuvaa flow-teoriassaan syvällistä oppimista nelivaiheiseksi prosessiksi. Olemme ensin tiedostamattomasti epäpäteviä, sitten tiedostamme epäpätevyytemme, oppiessamme asian tulemme tiedostavasti päteväksi, kunnes toistuvien onnistumisten kautta tulemme tiedostamattomasti päteviksi.
Iowa
Hallinto ja politiikka
Lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 50 jäsentä ja alahuoneessa eli edustajainkokouksessa sata jäsentä. Molemmat valitaan yhden edustajan vaalipiireistä.
Väestö ja kulttuuri
Vuoden 2010 väestönlaskennassa Iowassa oli 3 046 355 asukasta, joista peräti 91,3 % valkoisia. Yli sadantuhannen asukkaan kaupunkeja on kolme: pääkaupunki Des Moinesin lisäksi Cedar Rapids ja Davenport.
Iowan asukkaista suuri osa on monien Keskilännen osavaltioiden tavoin saksalaistaustaisia, ja toiseksi eniten on irlantilaissukuisia. Omahan liepeille ja muualle Iowan länsiosiin tuli 1900-luvun vaihteen molemmin puolin paljon tanskalaisia siirtolaisia niin, että Audubonin piirikunnassa asui vuoden 2000 väestönlaskennan perusteella suhteellisesti enemmän tanskalaistaustaisia kuin missään muualla Yhdysvalloissa. Elk Hornissa sijaitsee tanskalaissiirtolaisuudesta kertova museo.
De Havilland Canada
De Havilland osti Canadair CL-sammutuslentokoneiden valmistusoikeudet vuonna 2016. Sarjan uusimman CL-515-koneen tuotantoa jatkettiin vuonna 2019 DHC-515-nimellä.
Kokkolan satama
Rahtimäärä
Kokkolan sataman kauttakulkevan tavaraliikenteen rakenteessa näkyy Kokkolan kaupungin ja laajemmankin alueen metalli-, kemian- ja kaivosteollisuuden vaikutus. Esimerkiksi vuoden 2011 ulkomaan tavaraliikenteen tuonnin suurimpia rahtieriä ovat teollisuuden raaka-aineina käytetyt tavararyhmät eli malmit ja rikasteet, raakamineraalit ja sementit sekä kemikaalit. Ulkomaan viennistä ylivoimaisesti suurin tavararyhmä oli malmeja ja rikasteita (4,4 / 5,3 miljoonasta tonnista).
Frederick Banting
Banting menehtyi lääkintämajurin arvoisena Kanadan kuninkaallisten ilmavoimien eli RCAF:n kuljetuskoneen maahansyöksyssä Ontariossa. Best kertoo muistoartikkelissaan Bantingin jääneen eloon itse onnettomuudessa mutta käyttäneen voimansa loppuun huolehtiessaan muista onnettomuuden uhreista.
Ta (kana)
た hiraganalla tai タ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan, ja ne ovat kana-aakkostojen 16. sijalla so- ja chi-tavujen välissä.
Lisenssimaksu
Suomessa musiikkiyhteydessä rojaltilla viitataan yleensä lähinnä muusikoille maksettavaan kappaleiden tai levyjen myyntiperusteiseen korvaukseen. Tekijänoikeuden alaiset teosto- ja gramexmaksu ovat lisenssimaksuja. Televisiomaksu ja yksityisen kopioinnin hyvitysmaksu ovat myös kohtalaisen lähellä lisenssimaksua olevia veroluonteisia maksuja.
Rasmus Tarkiainen
Rasmus ”Rasse” Tarkiainen (s. 14. lokakuuta 1992 Pori ) on porilainen jääkiekkoilija ja näyttelijä, joka tunnetaan rooleistaan jääkiekkoilija Mika Strömbergina elokuvassa 95. ja sotilaspoliisina sarjassa Kalifornian kommando
Hangon linnoitus
Suomen sodan aikana Hangon linnoitus joutui venäläisille ilman taisteluita. Venäläiset jatkoivat 1800-luvulla linnoitustöitä. Krimin sodan alkaessa Gustavsvärnin linnakkeessa oli 61 tykkiä ja linnake torjui sodan aikana englantilaisten laivastohyökkäyksen. Hangon linnoitusta alettiin kuitenkin pitää liian kalliina ylläpitää ja niinpä Gustavsvärnin, Kustaa Aadolfin ja Meijerfeldtin luodoilla olleet linnakkeet räjäytettiin loppukesästä vuonna 1854.
Tyyne Savia
Perhe
Savia oli naimaton. Hän opetti valokuvauksen taidon myös veljiensä Einon ja Brunon lapsille Mauno Savialle, Margareetta Savialle ja Marjatta Luomalle. He kaikki perustivat myöhemmin omat valokuvaamot.
Jean Erdman
Honolulussa, Havaijilla syntynyt Erdman opiskeli Punahou Schoolissa ja sitten Miss Hall's Schoolissa, josta valmistui vuonna 1934. Hän täydensi opintojaan Sarah Lawrence Collegessa ja sai joka kesä tanssinopetusta Martha Grahamilta Bennington Collegessa.
Encores
Kappaleet
Kaikki kappaleet kirjoittanut Mark Knopfler.
Clamart
Clamartin asutus jakautuu kahteen osaan, joita erottaa metsä: Bas-Clamart on historiallinen keskusta ja Petit-Clamart entinen herneviljelmä, joka rakennettiin asuinalueeksi 1960-luvulla. Clamart on yhä tunnettu herneistään, ja ranskalaisen keittiön termi à la Clamart tarkoittaa ruokaa joka tarjotaan herneiden kera.
Muisti
Muistin osa-alueet
Muisti jaetaan usein episodiseen ja semanttiseen muistiin sekä lähi- ja kaukomuistiin. Episodinen muisti sisältää henkilökohtaisesti koettuihin tapahtumiin ja tunteisiin liittyvän muistiaineksen, kun taas semanttinen muisti käsittää maailmaa koskevan yleistiedon. Muistitoiminnot voidaan jäsentää myös esimerkiksi muistin laajuuden ja muistiaineksen säilyvyyden mukaan tai informaation käsittelyn prosessien mukaan.
From the Darkest Past
From the Darkest Past on norjalaisen black metal -yhtye Mayhemin bootleg-albumi.
Muisti
Muisti ja ikä
Ihmiset eivät yleensä voi muistaa ajasta alle kolmevuotiaana mitään (varhaislapsuuden amnesia), mutta osa muodostaa pysyviä muistoja jo kaksivuotiaana.
Placerias
Ominaisuudet
Placerias saattoi kasvaa 3,5 metriä pitkäksi ja painaa yli tonnin. Placeriaksella oli vankat ja paksut jalat ja tynnyrimäinen ruumis. Niillä oli myös muiden dicynodonttien tapaan nokka ja suun molemmilla puolilla torahammas. Placeriasin kallo on noin 68 cm pitkä.
Regula falsi -menetelmä
Sekantin nollakohdan löytäminen
Kun tunnetaan ak ja bk, voidaan konstruoida pisteiden (ak, f(ak)) ja(bk, f(bk)) kautta kulkeva suora, kuten yllä olevasta kuvasta nähdään. Huomaa, että tämä suora on funktion f sekantti. Sen yhtälö voidaan laskea seuraavasti:
Valitaan nyt arvoksi ck tämän suoran nollakohta, jolloin ck on valittu siten, että
Analyysi
Jos regula falsi -menetelmä ei tuo ratkaisua juurelle (eli sama päätepiste saadaan kahdesti peräkkäin), voidaan ongelma kiertää muuntamalla menetelmää painokertoimin. Valitaan esimerkiksi
Mercury-Redstone 4
Mercury–Redstone 4 (MR-4) oli Yhdysvaltain toinen avaruuslento. Mercury-avaruusohjelman lento toteutettiin 21. heinäkuuta 1961. Astronautti Virgil Grissom kävi noin 188 kilometrin korkeudella maan pinnasta, jonka aikana hän oli painottomassa tilassa vain 5 minuuttia ja 18 sekuntia. Lennon lopussa Grissomille melkein kävi huonosti, kun räjähtävillä pulteilla varustettu luukku aukesi yhtäkkiä meressä ja Liberty Bell 7 -avaruuskapseli rupesi uppoamaan. Grissomin pukuun vuoti vettä ja hän melkein hukkui. Helikopteri otti astronautin kyytiinsä, mutta kapseli upposi mereen.
HDMI
Muita ominaisuuksia
Joissakin HDMI-liitännöissä käytetään Consumer Electronic Controlin (CEC) standardia laitteistojen yhteisohjaukseen. Standardin avulla laitteita voi ohjata ryhminä - yhdellä napin painalluksella voi ohjata useampaa laitetta, ja esimerkiksi digiboksi voi käskeä DVD-tallenninta aloittamaan tallennuksen.
HDMI:n versio 1.3 tukee myös automaattista äänen synkronointia kuvan kanssa, mikä on tarpeen, kun kuva ja ääni kulkevat useiden eri laitteiden kautta.
HDMI 1.4
1.4 toi mukanaan myös paluukanavan äänelle. Sen myötä ääni voi kulkea saman HDMI-kaapelin kautta molempiin suuntiin.
Videosignaalin puolella 1.4:n uudistuksia olivat tuki 3D-kuvalle, 4 096 × 2 160 -resoluutiolle sekä kahden 1080p-videon yhtäaikaiselle siirrolle. Lisäksi 1.4 tukee muutamia uusia, lähinnä ammattikäytössä olevia väriavaruuksia.
John Alvbåge
Alvbåge kuului Ruotsin vuoden 2006 MM-kisajoukkueeseen.
Meksikon ekologinen vihreä puolue
Meksikon ekologinen vihreä puolue (esp. Partido Verde Ecologista de México) on yksi kuudesta Meksikon kongressissa edustetusta puolueesta. Edustajainhuoneen 500 paikasta sillä on seitsemäntoista. Senaatissa sillä on viisi paikkaa 128:sta.
Puolue on pyrkinyt palauttamaan kuolemanrangaistuksen Meksikoon, mistä syystä Euroopan vihreä puolue ei enää tunnusta sitä vihreiden puolueiden joukkoon kuuluvaksi. Euroopan vihreiden mukaan kuolemanrangaistuksen vastustaminen on kaikkien vihreiden jakama perusarvo. Vuoden 2001 Global Greens Charter ei hyväksy kuolemanrangaistuksen käyttöä.
Haymarketin tapaus
Hautajaiset ja muistomerkit
Haymarketin yhteenoton tapahtumapaikka liitettiin sisäministeriön historiallisten paikkojen luetteloon vuonna 1992. Vuonna 2004 paikalle pystytettiin muistomerkki. Kuvanveistäjä Mary Broggerin tekemä hevoskärryjä kuvaava veistos on samalla paikalla, jolla Haymarketin mielenosoituksen aikana olivat puhujanlavana toimineet heinäkärryt. Veistos kunnioittaa Haymarketin yhteenoton lisäksi sananvapautta. Jo vuonna 1889 keskelle Haymarketin toria oli pystytetty käsi koholla olevaa poliisia esittävä suurikokoinen patsas. Toukokuussa 1927 siihen törmäsi kiskoilta suistunut raitiovaunu, jonka kuljettaja kertoi kyllästyneensä keskellä toria seisovaan poliisiin. 1960-luvulla vasemmistolainen The Weather Underground -ryhmä vaurioitti patsasta ainakin kahdesti, muun muassa protestina Vietnamin sodalle. Nykyään veistos sijaitsee Chicagon pääpoliisiaseman edustalla.
Kansas
Ilmasto
Vuoden kuumin kuukausi on heinäkuu, jolloin keskimääräinen ylin lämpötila Wichitassa on noin 33,5 astetta. Keskimääräinen alin on pakkasen puolella joulukuusta helmikuuhun, kylmimmillään tammikuussa -5,6 astetta.
Hallinto
Kansasin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 40 jäsentä, alahuoneessa eli edustajainkokouksessa on 125 jäsentä.
Talous
Maataloustuotantoon kuuluvat nauta, lammas, siat, vehnä, maissi, soijapavut ja puuvilla. Vehnäntuottajana se on Yhdysvaltojen suurimpia osavaltioita. Tärkein teollisuuden ala ovat liikennevälineet kuten lentokoneiden osat ja junanvaunut. Kansasissa on myös elintarviketeollisuutta: myllyjä, eläinruokatehtaita ja lihanpakkaamoja. Kaivannaisista tärkeimpiä ovat öljy ja maakaasu, mutta osavaltion alueella tuotetaan myös kipsiä, kalkkikiveä ja suolaa.
Rafael Gordillo
Rafael Gordillo Vázquez (s. 24. helmikuuta 1957 Almendralejo, Badajozin maakunta, Espanja) on espanjalainen entinen jalkapalloilija.
Vanhempiensa kanssa Sevillaan muutaman kuukauden vanhana muuttanut Gordillo asui perheineen kuuluisassa El Polígono de San Pablon naapurustossa, jossa hän alkoi pelata jalkapalloa lasten Unidad-nimisessä joukkueessa. Ammattilaisurallaan hän edusti Real Betisiä, Real Madridia ja Écijaa.
Japanilainen arkkitehtuuri
Asuka- ja Nara-kaudet
thumb|240px|left|Hōryū-ji on Japanin vanhin buddhalainen temppeli. Japanin vanhimmat buddhalaiset rakennukset ja maailman vanhimmat puurakennukset sijaitsevat Hōryū-jin temppelissä Narasta kaakkoon. Ne ovat keskeisin esimerkki Asuka-kauden arkkitehtuurista. Alun perin 600-luvun alussa kruununprinssi Shōtokun yksityistemppeliksi rakennettu Hōryū-ji koostuu 41 itsenäisestä rakennuksesta, joista tärkeimmät ovat päähalli Kondō ja viisikerroksinen pagoda. Kiinalaistyylinen päähalli on kaksikerroksinen rakennus, jonka päällä on keramiikkatiilillä päällystetty irimoya-katto.
Stilicho
Sodat valtakunnan etäisissä osissa
Alarik jatkoi vuonna 397 ryöstöretkeään eteläiseen Kreikkaan, jolloin Reinillä joukkoja tarkastamassa ollut Stilicho saapui meritse pysäyttämään gootteja. Alarik onnistui kuitenkin perääntymään pohjoiseen, jolloin Rufinuksen aseman Itä-Roomassa perinyt eunukki Eutropius solmi liiton Alarikin kanssa ja julisti Stilichon valtakunnan viholliseksi. Stilicho joutui jälleen keskeyttämään sotaretkensä, kun samana vuonna Pohjois-Afrikan käskynhaltija Gildo kapinoi Honoriusta vastaan, julistautui Arcadiuksen kannattajaksi ja keskeytti viljantoimitukset Italiaan. Stilicho järjesti Roomaan tilapäisesti viljaa Galliasta ja Hispaniasta, ja kukisti vuonna 398 Gildon lähettämällä tämän veljen Mascezelin komentaman armeijan Afrikkaan. Mascezel kuoli pian tämän jälkeen, ja Stilichon epäiltiin murhauttaneen hänet mahdollisena kilpailijana. Juonitteluillaan Stilicho sai aikaiseksi myös Eutropiuksen karkotuksen Itä-Rooman hovista vuonna 399.
Kirk Maltby
Ura
Maltby vietti juniorivuotensa OHL-seura Owen Sound Platersissa. NHL-seura Edmonton Oilers varasi hänet vuoden 1992 varaustilaisuuden kolmannella kierroksella numerolla 65. Maltby pelasi koko tulokaskautensa AHL-seura Cape Breton Oilersissa. Hänen ensimmäinen NHL-kautensa oli 1993–1994, jonka aikana hän keräsi 68 ottelussa 11 maalia ja 8 maalisyöttöä sekä 74 jäähyminuuttia. Hän jatkoi Oilersissa vielä kaksi kautta kunnes siirtyi Detroit Red Wingsiin kaudella 1995–1996.
Katriina Talaslahti
Kesäkuussa 2019 Talaslahden ilmoitettiin siirtyi ranskalaiseen jalkapalloseuraan Olympique Lyonnaisiin. Seuraa on pidetty maailman selvästi parhaana naisten jalkapalloseurana. Talaslahti ei päässyt pelaamaan Lyonissa yhtään virallista ottelua, mutta oli mukana Mestarien liigan 2020 voittaneessa joukkueessa. Syksyllä 2021 ranskalaiseen FC Fleuryyn.
Volt Europa
Volt Suomella ei ole virallisen puolueen asemaa Suomessa.
Harry Houdini
Tunnetuimpia temppuja
Houdinin varhaisia temppuja oli ”Metamorfoosi”, jota hän esitti vaimonsa Bessien kanssa vuodesta 1894 alkaen. Temppu ei ole hänen keksimänsä, mutta aikaisemmissa versiossa paikkaa vaihtoi kaksi miestä eikä mies ja nainen. Tempussa Houdini sidottiin ja suljettiin säkkiin, joka sijoitettiin laatikkoon, lukittiin ja peitettiin verhokatoksella. Vaimo astui verhokatoksen sisään ja verho vedettiin alas. Bessie taputti käsiään kolmesti, minkä jälkeen verhot avautuivat ja paljastivat Houdinin seisomassa laatikon edessä. Bessie löytyi Houdinin tilalta laatikon sisällä olevasta säkistä kaikkien lukkojen ja köysien takaa. Temppu perustui harjoittelun tuomaan nopeuteen ja laatikon salaoveen.
Satakunnan ammattikorkeakoulun opiskelijakunta
Toimisto ja organisaatio
Opiskelijakunta on Suomen opiskelijakuntien liitto SAMOK ry:n sekä Opiskelijoiden liikuntaliitto OLL:n jäsen.
Pauli Pitkänen
Sota-aika
Pitkänen ylennettiin taisteluansioistaan kersantiksi ja määrättiin upseerikouluun. Jalkavamma ei kuitenkaan parantunut, ja syksyllä 1940 hän joutui takaisin sairaalaan. Jalka halvaantui, ja hän joutui sittemmin liikkumaan invalidikepin avulla.
Batman – Lepakkomies (televisiosarja)
Ohjelman jaksot rakennettiin jo 1930-luvun yhdysvaltalaisista sarjaelokuvista periytyneellä cliffhanger-tyylillä, jossa joka toisen jakson lopussa Batman ja Robin jäivät jonkun rikollisen ansaan, ja seuraavassa jaksossa he selvisivät ansasta, ja saivat rikollisen lopulta kiinni. Usein ohjelman lopussa kertojanääni ilmoittaa: ”Jatkuu ensi viikolla. Sama lepakkoaika, sama lepakkokanava.”
Aiheesta muualla
バットマン